**KÄSUNDUSLEPING nr 3.2-4/25/584-1**

**Transpordiamet,** registrikood 70001490, aadress Valge 4, 11413 Tallinn (edaspidi käsundiandja), mida volituse alusel esindab Eesti Maanteemuuseumi juhataja Rita Valge,

ja

**Merksani OÜ**, registrikoodiga 11479253, asukohaga Salu tn 8, Põlva, Põlva maakond, 63305 (edaspidi käsundisaaja), mida esindab juhatuse liige Merike Saan,

(edaspidi koos pooled või eraldi pool), sõlmisid käsunduslepingu (edaspidi leping) alljärgnevas:

1. Lepingu ese

Lepingu esemeks on **Eesti Maanteemuuseumi välialade inventari hooldustööde teenus** (edaspidi käsund), mida käsundisaaja kohustub osutama vastavalt lepingus ja lepingu lisades toodud tingimustele. Käsundi täitmisena käsitletakse kõiki tegevusi, sh lepingus nimetamata tegevusi, mis on vajalikud lepingus ettenähtud tulemuse saavutamiseks, samuti käsundi vastuvõtmiseks vajaliku dokumentatsiooni vormistamisega seotud toiminguid.

1. Lepingu üldtingimused
   1. Lepingul on selle sõlmimise hetkel järgmised lisad:
      1. Lisa 1 – Tehniline kirjeldus.
      2. Lisa 2 – Üleandmis- ja vastuvõtmisakti vorm.
   2. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
   3. Kui lepingus ei ole sätestatud teisiti, siis viiteid kindlale punktile, alapunktile või lisale tõlgendatakse viidetena lepingu vastavale punktile, alapunktile või lisale. Lepingus on kasutatud pealkirju vaid viitamise lihtsustamise huvides ning neid ei arvestata lepingu sätete defineerimisel, tõlgendamisel või piiramisel. Lepingus, kus kontekst seda nõuab, võivad ainsuses olevad sõnad tähendada mitmust ja vastupidi.
   4. Lepingu täitmise keel on eesti keel.
2. Tähtajad
   1. Lepingu täitmist alustatakse koheselt pärast lepingu allkirjastamist.
   2. Lepingu täitmise tähtaeg on 5 kuud alates lepingu jõustumisest.
3. Poolte õigused ja kohustused
   1. Käsundiandjal on õigus:
      1. nõuda käsundisaajalt käsundi täitmist;
      2. igal ajal teha järelpärimisi käsundi täitmise hetkeolukorra kohta ning kontrollida käsundi täitmise kulgu;
      3. anda käsundisaajale täiendavaid või täpsustavaid juhiseid käsundi täitmiseks;
      4. pöörduda kolmandate isikute poole sõltumatu eksperthinnangu saamiseks käsundi täitmise kvaliteedi kohta;
      5. kasutada kõiki seadusega sätestatud või lepinguga ette nähtud õiguskaitsevahendeid (sh öelda leping üles), samuti nõuda lepingus sätestatud juhtudel leppetrahvi, kui käsundisaaja ei pea kinni lepingus, selle lisades või muudes lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui käsundisaaja ei täida või täidab mittevastavalt muid endale lepinguga võetud kohustusi.
   2. Käsundiandjal on kohustus:
      1. teavitada käsundisaajat asjaoludest, mis võivad mõjutada käsundi täitmist käsundisaaja poolt;
      2. tasuda käsundisaajale käsundi täitmise eest vastavalt lepingule;
      3. tasuda viivist vastavalt lepingule.
   3. Käsundisaajal on õigus:
      1. saada käsundiandjalt käsundi täitmiseks vajalikku informatsiooni ja juhiseid;
      2. määrata kindlaks käsundi täitmise kord ja viis, arvestades käsundiandja juhiseid;
      3. saada käsundi täitmise eest lepingus kokkulepitud tasu.
   4. Käsundisaajal on kohustus:
      1. täita käsund vastavalt lepingule ja käsundiandja juhistele;
      2. tegutseda käsundi täitmisel käsundiandjale lojaalselt ja vajaliku hoolsusega;
      3. tagada käsundi täitmisel vajaliku kvalifikatsiooniga tööjõu kasutamine;
      4. tagada, et käsund täidetakse korrektselt ja kvaliteetselt;
      5. informeerida viivitamatult käsundiandjat teenuse osutamise käigus tekkinud probleemidest;
      6. tasuda leppetrahvi vastavalt lepingule.
   5. Pooltel on õigus lepingust tulenevaid ja sellega seotud nõudeid ja kohustusi kolmandatele isikutele üle anda ainult teise poole eelneval kirjalikul nõusolekul. Mittekohaselt üle antud nõuete ja kohustuste osas jääb teise poole ees vastutavaks nõuded ja/või kohustused üle andnud pool.
4. Käsundi täitmise vastuvõtmine
   1. Käsundi täitmise vastuvõtmine käsundiandja poolt toimub poolte allkirjastatava üleandmise-vastuvõtmise akti alusel.
   2. Käsundiandjal on õigus keelduda käsundi täitmise vastuvõtmisest ning üleandmise-vastuvõtmise aktile allakirjutamisest juhul, kui käsundi täitmine ei vasta lepingus või õigusaktis sätestatule.
5. Tasumine
   1. Teenuse osutamise maksumus ajavahemikus 01.05.-30.09.2025 on 1300 eurot kuus, millele lisandub käibemaks (edaspidi tasu).
   2. Teenuse osutamise maksumus ettevalmistavate tööde eest, mis teostatakse hiljemalt 01.05.2025 on 150 eurot, millele lisandub käibemaks.
   3. Teenuse osutamise maksumusele võivad lisanduda eritööde maksumus vastavalt määrale 27 eurot tunnis, millele lisandub käibemaks ja transportteenus määraga 1,9 eurot kilomeeter, millele lisandub käibemaks ning erandjuhtudel kulumaterjalid. Nende vajaduse ja tellimuse kooskõlastab Eesti Maanteemuuseumi arendusjuht.
   4. Lepingu tingimuste kohaselt täidetud käsundi eest tasub käsundiandja käsundisaajale igakuiselt lepingus toodud maksumuste kohaselt esitatud arvete alusel 20 päeva jooksul pärast vastava arve saamist. Arved osutatud teenuse kohta esitatakse teenuse osutamisele järgneva kuu esimese nädala jooksul.
   5. Arve tuleb esitada seitsme päeva jooksul, pärast käsundi täitmise vastuvõtmist käsundiandja poolt masintöödeldaval kujul e-arvena, mis vastab rahandusministri 11.04.2017 määrusele nr 24 „Masintöödeldava algdokumendi juhendi kehtestamine“. Arve loetakse laekunuks selle Transpordiameti arvete halduskeskkonda laekumise kuupäevast. Mitteresidentidel tuleb pdf-formaadis arve saata meiliaadressile invoices@transpordiamet.ee või edastada see e-arvena rahvusvahelise Peppol süsteemi kaudu. Arvele tuleb märkida kontaktisiku nimi, lepingu number ja lepingu number.
6. Konfidentsiaalsus
   1. Lepingu sisu on avalik teave.
   2. Pooled ei avalda teavet, mis on ühe poole poolt tunnistatud konfidentsiaalseks, lepinguvälistele isikutele. Kumbki pool ei kasuta konfidentsiaalset teavet muul põhjusel kui lepingust tuleneva kohustuse täitmiseks, välja arvatud juhul, kui pooled on kirjalikult kokku leppinud teisiti või avalikustamise nõue tuleneb õigusaktist või kohtu antud korraldusest.
   3. Juhul, kui pool peab teatud käesoleva lepingu alusel vahetatavat teavet konfidentsiaalseks, peab ta sellest teist poolt kirjalikult teavitama.
   4. Punktis 8 nimetatud konfidentsiaalsuskohustus kehtib ka pärast lepingu lõppemist kümne aasta jooksul, välja arvatud juhul, kui pool nõustub vabastama teise poole tema konfidentsiaalsuskohustusest varem.
7. Poolte vastutus
   1. Pooled kannavad lepinguga võetud kohustuste täitmata jätmise või mittekohase täitmise eest lepingus või õigusaktides ettenähtud vastutust.
   2. Pooled on kohustatud hüvitama lepingu mittetäitmise või mittekohase täitmisega tekitatud kahju täies ulatuses.
   3. Käsundisaajal on õigus nõuda käsundiandjalt viivist tasumisega viivitamise korral 0,2% tähtaegselt tasumata arve summast iga tasumise tähtpäeva ületanud päeva eest.
   4. Käsundiandjal on õigus rakendada sanktsioonina leppetrahvi iga rikkumise korral kuni 10% tasust, kui käsundisaaja on rikkunud oma lepingulisi kohustusi.
   5. Juhul kui käsundisaaja rikub lepingus sätestatud tähtaegu, on käsundiandjal õigus nõuda käsundisaajalt leppetrahvi 0,2% tasust iga viivitatud päeva eest.
   6. Lepingu täitmisest tulenev leppetrahvinõuete kogusumma ei või ületada lepingu maksumust.
   7. Leppetrahvinõudeid on käsundiandjal õigus tasaarveldada käsundisaajale tasumisele kuuluvast summast. Leppetrahvinõude või teate leppetrahvinõude esitamise kavatsusest peab käsundiandja käsundisaajale esitama kuue kuu jooksul kohustuse rikkumise avastamisest arvates.
   8. Pooled on kokku leppinud, et käsundisaaja kohustub hüvitama lepingu täitmise käigus tekkinud kahju kolmandatele isikutele.
8. Poolte kontaktisikud
   1. Käsundisaaja kontaktisik: Jarno Saan, tel: (+372) 51976751, e-post: jarno.saan@gmail.com;
   2. Käsundiandja kontaktisik: Karl Saks, Eesti Maanteemuuseumi arendusjuht, tel: (+372) 53931288, e-post: karl.saks@transpordiamet.ee.
9. Lepingu kehtivus
   1. Leping jõustub selle allkirjastamisel ja kehtib kuni poolte poolt kõigi oma lepingust tulenevate kohustuste täitmiseni.
   2. Käsundiandja võib lepingu üles öelda ning nõuda leppetrahvi kuni 10% tasust, kui käsundisaaja rikub oluliselt õigusaktidest või lepingust tulenevaid kohustusi. Käsundiandja võib lepingu üles öelda võlaõigusseaduses ettenähtud korras. Käsundiandjal on õigus nimetatud summa tasaarveldada käsundisaajale tasumisele kuuluvast summast.
   3. Käsundisaaja võib lepingu üles öelda, kui käsundiandja rikub oluliselt lepingu tingimusi. Sellisel juhul on käsundiandja kohustatud käsundisaajale hüvitama käsundisaaja poolt lepingu täitmisel tehtud kulutused.
   4. Leping loetakse koheselt lõppenuks, kui:
      1. käsundisaaja tegevus lõpeb;
      2. kuulutatakse välja käsundisaaja pankrot.
10. Teated
    1. Pooltevahelised lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
    2. Teade loetakse teise poole poolt kättesaaduks:
       1. teate edastamisele järgneval tööpäeval, kui teade on edastatud teisele poolele e-posti teel;
       2. alates postitamise päevast kolme tööpäeva jooksul, kui teade on saadetud tähitud kirjaga teise poole poolt näidatud aadressil.
    3. Informatsioonilist teadet võib edastada telefoni teel.
11. Muud tingimused
    1. Leping on sõlmitud elektroonilises vormis. Leping allkirjastatakse poolte poolt digitaalselt.
    2. Lepingut võib muuta kooskõlas kehtivate õigusaktidega. Kirjalikult vormistamata lepingu muudatused on tühised.
    3. Kõigis küsimustes, mis ei ole reguleeritud lepinguga, juhinduvad pooled Eesti Vabariigi vastavatest õigusaktidest.
    4. Poolte esindajad kinnitavad, et neil on kõik õigused ja volitused sõlmida leping esindatava nimel ning nad ei tea ühtegi takistust lepinguga võetud ja selles sätestatud kohustuste täitmiseks.
    5. Pooled kohustuvad rakendama kõiki kohaseid meetmeid, et lahendada lepingust tulenevad vaidlusküsimused läbirääkimiste teel, mitte kahjustades seejuures poolte lepingust ja seadusest tulenevaid õigusi ega huve. Kui kokkulepet nimetatud viisil ei saavutata, lahendatakse kõik lepingust tulenevad vaidlused Eesti Vabariigi õigusaktide kohaselt Harju Maakohtus, kui pooled ei lepi kokku teisiti.
12. Isikuandmete töötlemine
    1. Lepingu täitmisega seotud isikuandmete töötlemisel tuleb rakendada asjakohaseid tehnilisi ja korralduslikke meetmeid sellisel viisil, et töötlemine vastab isikuandmete kaitse seaduses ja isikuandmete kaitse üldmääruses (IKÜM) sätestatud nõuetele.
    2. Volitatud töötlejal (käsundisaajal) on keelatud käsundi osutamisse kaasata teist volitatud töötlejat ilma vastutava töötleja (käsundiandja) eelneva kirjaliku loata.
    3. Lepingu alusel töödeldakse lepingu esemega seotud isikute isikuandmeid.
    4. Lepingu alusel töödeldakse isikuandmeid eesmärgiga täita leping ja saavutada ettenähtud tulemused.
    5. Volitatud töötleja on lisaks isikuandmete õigusaktides sätestatule kohustatud:
       1. töötlema isikuandmeid vajaliku hoolsusega ja ainult ulatuses, mis on vajalik lepingus kokkulepitud teenuse osutamiseks;
       2. töötlema isikuandmeid ainult vastutava töötleja dokumenteeritud juhiste alusel;
       3. hoidma lepingu täitmisel teatavaks saanud isikuandmeid konfidentsiaalsena;
       4. täitma andmeturbe seaduslikke nõudeid ja rakendada andmete kaitseks piisavaid ning kaasaegseid kaitsemeetmeid;
       5. aitama vastutaval töötlejal täita kohustusi seoses andmesubjektide esitatud taotlustega;
       6. aitama vastutaval töötlejal täita IKÜM artiklites 32–36 sätestatud kohustusi, võttes arvesse isikuandmete töötlemise laadi ja volitatud töötlejale kättesaadavat teavet;
       7. pärast lepingu kehtivuse lõppu kustutama kõik isikuandmed ja nende koopiad;
       8. tegema vastutavale töötlejale kättesaadavaks kogu teabe, mis on vajalik IKÜM artiklis 28 sätestatud kohustuste täitmise tõendamiseks, ning võimaldama vastutaval töötlejal või tema poolt volitatud muul isikul teha auditeid, sealhulgas kontrolle, ja panustama sellesse.
13. Poolte allkirjad

Käsundiandja: Käsundisaaja:

/allkirjastatud digitaalselt/ /allkirjastatud digitaalselt/

# Lisa 2

# ÜLEANDMIS- JA VASTUVÕTMISAKT

**………..** annab üle ja Transpordiametvõtabvastu kooskõlas lepinguga “………….”, mis on sõlmitud ........................................., alljärgneva:

Käsundi täitmine vastavalt järgnevale kirjeldusele:

Üleantavate eksemplaride arv:

Digitaalselt esitatud andmed:

Märkused:

Käsundiandja kontaktisik: Käsundisaaja kontaktisik:

/allkirjastatud digitaalselt/ /allkirjastatud digitaalselt/